Jednotné Rusko

Jednotné Rusko (; čítaj [Jedínaja Rassíja]) je ruská parlamentná stredo-pravicová politická strana, ktorá bola založená v decembri 2001. V posledných voľbách do Štátnej Dumy v roku 2021 získala strana 49,82% hlasov. Od roku 2007 tvorí v oboch komorách parlamentu väčšinu.
Predsedom strany je od 25. apríla 2012 Dmitrij Medvedev, ktorý na pozícii lídra vystriedal svojho predchodcu Vladimira Putina.
Charakteristika a zapojenie do politického systému.
Strana vznikla zlúčením strán Jednotná strana Ruska a Vlasť - Všeruské strany. Svoj "celonárodný" a propodnikateľský program profiluje ako stredový až pravicový. Dôležitou vlastnosťou je tiež všadeprítomný nacionalizmus. Obľubu strany zabezpečuje hlavne Vladimir Putin, ktorý ako kandidát tejto strany uspel v prezidentských voľbách (71%). V súčasnej dobe je tiež JR najsilnejšou parlamentnou stranou, má cez 1,5 miliónov členov a v Štátnej Dume jej patrí 238 mandátov (49% pri voľbách). Pred voľbami do Štátnej Dumy v roku 2007 bola opozíciou kritizovaná za zneužívanie štátnej moci. Žiadne oficiálne medzinárodné vzťahy strana neudržiava.
Neúspech vo voľbách 2011.
Vo voľbách do Štátnej Dumy v roku 2011 dostala strana historické minimum hlasov - o približne 25% menej ako pred 4 rokmi. Napriek tomu si udržala väčšinu v Štátnej dume. Oznámenia výsledkov volieb bolo nasledované masovými protestmi v Moskve, Petrohrade, Kalingrade a ďalších stovkách miest. Protestujúci tvrdili, že voľby boli sfalšované.
Ideológia.
Centrizmus a konzervativizmus.
Strana ako svoju ideológiu uvádza centrizmus a konzervatizmus, vo vnútroštátnej pozícii potom pragmatizmus, čím sa líši od mnohých ruských radikálnych hnutí. Strana podporuje súčasnú kremeľskú vládu (sama v nej zasadá). V parlamentných voľbách predstavila tzv "Putinov plán".
Povedali o strane.
Tajomník Prezídia Generálnej rady Jednotného Ruska, Viačeslav Volodin:
"„Naša ideológia je postupný a trvalý rozvoj výroby, hromadenia a neustále zlepšovanie. V sociálno-ekonomickej sfére akumulácia sociálnej spravodlivosti v trhovom hospodárstve. Vo vývoji spoločnosti akumulácie inovácií, hodnôt, ľudského a sociálneho kapitálu. V politike akumulácie demokracie a dôvery v politické inštitúcie, v prvom rade vo voľbách.“"
Líder ruských komunistov Genadij Zjuganov: 
"„Jednotné Rusko nemá ideológiu, nemá jasný program. Má len dva ciele. Prvá je udržať sa pri koryte a druhý je prisať sa k hlavnému toku peňazí, teda rozpočtu.“"
História strany.
Predtým sa strana skladala z blokov Jednota (rus. Jedinstvo, vodcom Sergej Šojgu), Vlasť (rus. Otečestvo, Jurij Lužkov) a Celé Rusko (rus. Vsia Rossia Mintimer Šajmijev). Na vzniku bloku Jednota sa podieľal ruský oligarcha Boris Berezovskij. Strana Jednotné Rusko vznikla ich spojením 1. decembra 2001.
V roku 2000 dosiahla už jednotná strana volebného úspechu v prezidentských voľbách.
Alexander Siďakin sa stal vedúcim Ústredného výkonného výboru na kongrese 4. decembra 2021.
Kritika strany.
Je známe, že 28. septembra 2010 vyhlásil Boris Nemcov vo vysielaní Rádia Sloboda: 
"„Celý národ vie, že je to strana zlodejov a korupčníkov.“"
Mnohí kritici strany používajú alternatívny názov "Strana podvodníkov a zlodejov" (; čítaj ["Pártija žúlikav i voróv"]; skratka "ПЖиВ", čítaj [pe že i vo]), súvisiace s myšlienkou Alexeja Navaľného, ktorý argumentuje tým, že v strane je veľké množstvo vysoko postavených úradníkov a biznismenov, ktorí sú tvárami veľkých hospodárskych káuz. 2. februára 2011 povedal Navalnyj nasledujúce: 
"„Jednotné Rusko sa mi moc nepáči. Jednotné Rusko, to je strana korupcia, to je strana podvodníkov a zlodejov.“" 
Potom, čo advokát Sotto Goradze pohrozil žalobou, Navaľnyj usporiadal anketu, v ktorej 40 000 hlasujúcich označilo stranu za „podvodníkov a zlodejov“. Na ruskom internete sa rozvinula proti strane kampaň.